Diari Oficial de la Generalitat Valenciana


Sumari del DOGV 7907, del 31-10-2016 (2016/8292)

RESOLUCIÓ de 19 d'octubre de 2016, de la Direcció General de Política Educativa, per la qual s'autoritza en centres docents mantinguts amb fons públics que imparteixen Educació Secundària Obligatòria el Programa de Reforç per a 4t d'ESO (PR4) i s'assignen hores de professorat addicional per al curs 2016-2017.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7907

Data del DOGV
:   31-10-2016

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2016/8292


Data del document
:   19-10-2016

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * centre d'ensenyament

RESOLUCIÓ de 19 d'octubre de 2016, de la Direcció General de Política Educativa, per la qual s'autoritza en centres docents mantinguts amb fons públics que imparteixen Educació Secundària Obligatòria el Programa de Reforç per a 4t d'ESO (PR4) i s'assignen hores de professorat addicional per al curs 2016-2017. [2016/8292]  
L'Ordre 38/2016, de 27 de juliol, de la Conselleria d'Educació, Investigació, Cultura i Esport, regula el Pla d'Actuació per a la Millora (PAM), el Programa de Reforç per a 4t d'ESO (PR4) i el Programa d'Aula Compartida per a ESO (PAC), i estableix el procediment per a la dotació de recursos als centres mantinguts amb fons públics per al curs 2016-2017.  
El capítol III de l'ordre esmentada estableix el procediment de sol·licitud i autorització del Programa de Reforç per a 4t d'ESO (PR4) per als centres mantinguts amb fons públics que impartisquen Educació Secundària Obligatòria i l'assignació d'hores addicionals als centres públics per al desenvolupament d'aquest programa per al curs 2016-2017.  
L'article 25 de l'Ordre 38/2016 indica que la Conselleria d'Educació, Investigació, Cultura i Esport dotarà els centres públics autoritzats amb professorat addicional per al seu desenvolupament. La Resolució de 8 de setembre de 2016 va establir la dotació addicional per als centres privats concertats per al desenvolupament del Programa de Reforç per a 4t d'ESO (PR4).  
L'article 26 assenyala que els centres educatius mantinguts amb fons públics que complisquen els requisits establits en l'article 17.1 d'aquesta ordre podran sol·licitar l'autorització del Programa de Reforç per a 4t d'ESO (PR4).  
D'altra banda, l'article 27 de l'ordre indicada, sobre el procediment d'autorització del Programa de Reforç per a 4t d'ESO (PR4), estableix que la subdirecció general amb competències en innovació i qualitat educativa, com a òrgan instructor del procediment, revisades les sol·licituds, proposarà el que siga procedent respecte a l'autorització del programa.  
La Direcció General de Política Educativa resoldrà la convocatòria i publicarà en el Diari Oficial de la Generalitat Valenciana la relació dels centres on s'autoritze el programa i, si escau, la llista dels centres on no s'autoritze el programa i els motius d'aquesta denegació.  
  
La Direcció General de Política Educativa proposarà l'assignació de professorat als centres públics autoritzats i notificarà aquesta proposta a la Direcció General de Centres i Personal Docent per a la seua dotació.  
  
En exercici de les facultats delegades pel conseller d'Educació, Investigació, Cultura i Esport en la disposició addicional tercera de l'Ordre 38/2016, i per raó de les competències que li atribueix el Decret 103/2015, de 7 de juliol, del Consell, pel qual s'estableix l'estructura orgànica bàsica de la Presidència i de les conselleries de la Generalitat, vista la proposta de l'òrgan instructor, aquesta Direcció General de Política Educativa resol:  
  
Primer. Autorització i assignació de recursos  
1. Autoritzar als centres públics que figuren en l'annex I el Programa de Reforç per a 4t d'ESO (PR4), amb la indicació de les hores addicionals concedides.  
2. Autoritzar als centres públics que figuren en l'annex II el Programa de Reforç per a 4t d'ESO (PR4) amb recursos propis.  
3. Autoritzar als centres privats concertats que figuren en l'annex III el Programa de Reforç per a 4t d'ESO (PR4) amb recursos propis.  
  
  
Segon. Recursos humans  
Proposar a la Direcció General de Centres i Personal Docent l'assignació, per al curs 2016-2017, de les hores addicionals indicades en l'annex I per al desenvolupament del Programa de Reforç per a 4t d'ESO (PR4) als centres autoritzats.  
  
Tercer. Inspecció d'Educació  
La Inspecció d'Educació realitzarà el seguiment i l'avaluació d'aquests programes autoritzats per al curs acadèmic 2016-2017 en coordinació amb la Direcció General de Política Educativa.  
  
Quart. Producció d'efecte  
Aquesta resolució produirà efecte l'endemà de la publicació en el Diari Oficial de la Generalitat Valenciana.  
  
Contra aquesta resolució, que no posa fi a la via administrativa, es pot interposar un recurs d'alçada davant de la Secretaria Autonòmica d'Educació en el termini d'un mes comptador des de l'endemà de la firma. Tot això de conformitat amb el que disposen els articles 107, 114 i 115 de la Llei 30/1992, del Règim Jurídic de les Administracions Públiques i del Procediment Administratiu Comú.  
  
València, 19 d'octubre de 2016.- El director general de Política Educativa: Jaume Fullana Mestre.